LGBT aktivista Nik Jovičić Sas na beogradsku Paradu ponosa došao je noseći ikonu Bogorodice na kojoj je oreol bio u duginim bojama, koje su i boje LGBT zastave iako hrišćanstvo izričito tretira homoseksualizam kao greh.

Mladića koji je šetao na Prajdu s ikonom Isusa Hrista, čiji su oreoli bili obojeni u dugine boje, po svemu sudeći odgovaraće za taj postupak.

Na jednom tviter nalogu pojavile su se fotografije tužbe upućene protiv Nikole Jovčića, teologa koji je šetao s pomenutom ikonom.

U tužbi se navodi da je Nikola izvršio krivično delo iz člana 317 stav 1 u vezi sa stavom 2 krivičnog zakona Republike Srbije koje glasi:

„Ko izaziva ili raspiruje nacionalnu, rasnu ili versku mržnju, ili netrpeljivost među narodima ili etničkim zajednicama koje žive u Srbiji, kazniće se zatvorom od šest meseci do pet godina“.

Fotografije od pripremljene tužbe objavljene su uz komentar „Pa ne možete baš toliko da budete bezobrazni“, a celu objavu komentarisao je i tuženi, koji je kratko poručio da mu je ime pogrešno napisano.



Pored ove tužbe, korisnik tviter naloga najavio je da će u narednim danima pokrenuti još tužbi koje imaju veze s dešavanjima na Prajdu.

Jednu od krivičnih prijava podneo je predsednik Sindikata zaposlenih policije, Dejan Đukić.

„Krivičnu prijavu sam podneo elektronskim putem“, kaže Đukić za BBC na srpskom.

U krivičnoj prijavi koju je poslao Višem javnom tužilaštvu u Beogradu, Đukić se pozvao na član 317. Krivičnog zakona Republike Srbije u kojoj je naveo da su aktivisti nosili transparente sa slikama predstavnika SPC i ikone na kojima su bili ispisani uvredljivi sadržaji, što je izlaganje poruzi verskih simbola.



Izvor: Espreso/Dnevna Gazeta